CONVOCATÒRIA DE PREMIS ASCER-UA. T17 CERÀMICA, SISTEMES PASSIUS DE CONDICIONAMENT I BIOCLIMATISME. TALLER: CERÀMICA, AIGUA I ENERGIA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/17098)
  + [Valencià](/va/acuerdo/17300)






Selector de idioma

Leer

* [Español](/es/acuerdo/17461)
* [Valencià](/va/acuerdo/17649)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE PREMIS ASCER-UA. T17 CERÀMICA, SISTEMES PASSIUS DE CONDICIONAMENT I BIOCLIMATISME. TALLER: CERÀMICA, AIGUA I ENERGIA[Butlletí Oficial Universitat d'Alacant](/ca/Publicacion)
=============================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE PREMIS ASCER-UA. T17 CERÀMICA, SISTEMES PASSIUS DE CONDICIONAMENT I BIOCLIMATISME. TALLER: CERÀMICA, AIGUA I ENERGIA

Data d'aprovació
:   13/10/2021

Data de publicació
:   15/10/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/17886)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/17530)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/17474)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE PREMIS  ASCER-UA. T17 CERÀMICA, SISTEMES PASSIUS DE CONDICIONAMENT I BIOCLIMATISME. TALLER: CERÀMICA, AIGUA I ENERGIA&url=https://www.boua.ua.es/va/acuerdo/17049)

**Títol:** CONVOCATÒRIA DE PREMIS ASCER-UA. T17 CERÀMICA, SISTEMES PASSIUS DE CONDICIONAMENT I BIOCLIMATISME. TALLER: CERÀMICA, AIGUA I ENERGIA

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 13 d'octubre de 2021

CONVOCATÒRIA DE PREMIS  ASCER-UA. T17 CERÀMICA, SISTEMES PASSIUS DE CONDICIONAMENT I BIOCLIMATISME. TALLER: CERÀMICA, AIGUA I ENERGIA

PREÀMBUL

CERÀMIQUES, SISTEMES PASSIUS DE CONDICIONAMENT i BIOCLIMATISME. TALLER: CERÀMICA, AIGUA I ENERGIA es presenta com una eina docent en l'assignatura Energia i Espai Arquitectònic del màster en Arquitectura de la Universitat d'Alacant. Els objectius estan molt relacionats amb la matèria docent que s'imparteix a l'alumnat d'aquesta assignatura. Les bases de la convocatòria poden ser consultades en: <https://dca.ua.es/va/dca-activitats/concursos-i-premis/ascer/2021-ascer-taller-ceramico-t17.html>

BASES

1.       REQUISITS DE LA PERSONA SOL·LICITANT

Podran optar a la presentació de propostes els/les estudiants que es troben matriculats en l'assignatura ENERGIA I ESPAI ARQUITECTÒNIC del màster universitari en Arquitectura de la Universitat d'Alacant, durant el quart trimestre del 2021.

2.        DIRECCIÓ DEL PROJECTE

Cada projecte podrà tenir una persona al capdavant de la direcció, i és imprescindible que pertanya al col·lectiu actiu de la Universitat d'Alacant.

3.       OBJECTIUS

Escometre solucions sostenibles de condicionament passiu i bioclimatisme obri un amplíssim ventall d'aplicacions en arquitectura. La línia de treball que desitgem escometre pretén aprofundir sobre l'aplicació d'aquestes solucions arquitectòniques amb l'ús de taulells, gres, gres porcellànic, etc., en definitiva, materials ceràmics aprofitant les últimes innovacions en aquest terreny.

El concurs gira entorn d'una cerca intel·ligent de noves relacions arquitectòniques entre la ceràmica, l'aigua i l'energia. Els participants hauran de presentar un projecte en equip d'una construcció de sistema modular off-site, de l'escala i grandària que es crega oportú, que haurà de poder ser transportada fins a la ubicació triada. Es permetrà un mínim de muntatge in situ quan les condicions d'ubicació, infraestructures de transport o integració en el paisatge així ho requerisquen. La ubicació serà un entorn natural de gran valor paisatgístic i ambiental triat pels/per les concursants. El treball es realitzarà en grups de 2 o 3 estudiants.

4.       DATES

Les dates previstes per a l'inici dels projectes proposats s'estableixen al llarg del quart trimestre del 2021.

5.       PRESENTACIÓ I TERMINI DE LLIURAMENT DE SOL·LICITUDS

El model de sol·licitud de propostes del curs estarà disponible en <https://dca.ua.es/va/dca-activitats/concursos-i-premis/ascer/2021-ascer-taller-ceramico-t17.html>

El termini de presentació de sol·licituds s'inicia l'1 de desembre i finalitza el 13 de desembre del 2021.

La sol·licitud es presentarà a través del Registre General (edifici de Rectorat i Serveis Generals del campus de Sant Vicent) o dels registres auxiliars dirigida al director de la Càtedra ASCER, Dr. Víctor Echarri Iribarren.

6.       DOCUMENTACIÓ QUE CAL PRESENTAR

Els documents que cal presentar seran els següents:

-   Formulari de sol·licitud.

-   Dossier de la proposta en format A4 en què conste:

· Lema

· Programa del projecte

· Dades de contacte (adreça postal completa, telèfon i correu electrònic)

-  Fotocòpia del DNI, del NIE, o si no disposen d'aquest últim, fotocòpia del passaport o d'un altre document del seu país d'origen que n'acredite la identitat, edat i nacionalitat de l'alumne/a, sempre que no conste aquesta documentació en vigor en la Universitat d'Alacant.

7.       SOL·LICITUDS ADMESES DE LA CONVOCATÒRIA

La llista de sol·licituds admeses i excloses serà publicada durant els set dies següents al tancament de la convocatòria en l'enllaç següent: <https://dca.ua.es/va/dca-activitats/concursos-i-premis/ascer/2021-ascer-taller-ceramico-t17.html>

8. CRITERIS DE SELECCIÓ

La comissió encarregada de resoldre l'acceptació dels treballs valorarà:

La innovació en l'aplicació dels materials ceràmics en l'arquitectura.

-    La qualitat de la solució constructiva dissenyada.

-    La capacitat del sistema o solució plantejada per a afavorir l'eficiència energètica dels edificis o dels espais públics urbans.

-    La qualitat del disseny de les peces ceràmiques.

-   El sistema modular i la industrialització del sistema dissenyat.

9.       COMISSIÓ DE SELECCIÓ

Els treballs seran avaluats per un jurat extern format per 3 membres:

Un representant d'ASCER , Eva Pedrajas, o la persona en qui delegue.

Dos arquitectes de reconegut prestigi: Fernando Valderrama Garre (Subarquitectura), que actuarà com a secretari, i Jaime Sepulcre Bernad (Jaime Sepulcre Arquitecturas, Elx), que actuarà com a president de la comissió de selecció.

10.       MARC PRESSUPOSTARI

La dotació màxima d'aquesta convocatòria ascendeix a 1.900 € i es troba consignada en la clau orgànica 65.85.1Y.85.78 del Departament de Construccions Arquitectòniques.

L'execució d'aquesta dotació està supeditada a la disponibilitat de liquiditat de la Universitat d'Alacant. Aquesta convocatòria s'ajustarà a allò que estableix la Llei 38/2003, de 17 de novembre, general de subvencions. S'hi aplicaran les retencions de rendes que, si escau, establisca la legislació vigent.

Hi ha la possibilitat de deixar deserta l'adjudicació total o parcial.

Es farà un acte de lliurament de premis el dia 13 de desembre del 2021, a les 13 h, a l'aula del màster en Arquitectura de la Universitat d'Alacant, al qual es procurarà donar la màxima difusió en els mitjans de comunicació, en el Col·legi d'Arquitectes i en la Universitat d'Alacant.La dotació dels premis serà:

1r PREMI: 1.000 €

2n PREMI:  600 €

3r PREMI: 300 €

11. FORMA DE PAGAMENT:

L'import dels premis es farà efectiu mitjançant transferència bancària per pagament directe. Ascendeix a un total de 1.900 €, segons el màxim establit en el marc pressupostari.

12.    RESOLUCIÓ

La resolució definitiva de la convocatòria es farà pública a partir del dia 13 de desembre del 2021 en la pàgina web de la Càtedra Ascer: <https://dca.ua.es/va/dca-activitats/concursos-i-premis/ascer/2021-ascer-taller-ceramico-t17.html>

NOTIFICACIONS

Atès el principi de transparència recollit en la Llei 40/2015, d'1 d'octubre, de règim jurídic del sector públic i allò que estableix l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les dades d'aplicació es realitzaran en la pàgina web <https://dca.ua.es/va/dca-activitats/concursos-i-premis/ascer/2021-ascer-taller-ceramico-t17.html>, que substitueix la notificació a les persones interessades i té els mateixos efectes.

13.    PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.En el marc dels tractaments esmentats, les seues dades no podran ser cedides, excepte obligació legal.  L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica https://seuelectronica.ua.es/es/index.html La informació addicional i detallada sobre protecció de dades, els drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/es/privacidad.html>

14.    RECURSOS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació de la convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015 en el termini d'un mes comptador des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

La rectora,

PD de firma, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03700 Sant Vicent del Raspeig - Alacant  
 Tel. 18 964 6201 - Fax 38 292 7386](https://www.google.es/maps/@19.849615,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12534&trk=tyah&trkInfo=tarId%8H2150944604872%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)